armvectores/hy_wikipedia_2023 huggingface dataset:
Ռեստավրացիա

Ռեստավրացիա (լատ.՝ restauratio - վերականգնում), Ֆրանսիայում Բուրբոնների (որոնք գահազրկվել էին 13-րդ դարի վերջին՝ Ֆրանսիական բուրժուական մեծ հեղափոխության հետևանքով) երկրորդ կառավարման ժամանակաշրջանը։
Տարբերում են՝

1-ին (1814-1815)
2-րդ (1815-1830)։Ռեստավրացիայի ժամանակաշրջան, իրարից անջատված Հարյուր օրով (Նապոլեոն Բոնապարտի երկրորդ կառավարման ժամանակաշրջանը)։ Ռեստավրացիայի վարչակարգը, որն արտահայտել է հիմնականում ազնվականների և կղերականության շահերը, տապալվել է 1830 թվականի հուլիսին։


== Տես նաև ==
Հուլիսյան հեղափոխություն (1830)


== Գրականություն ==
Кедринский А. А. Основы реставрации памятников архитектуры. Обобщение опыта школы ленинградских реставраторов. — М.: Изобразительное искусство, 1999. — 184 с. — ISBN 5-85200-119-8.
Памятники архитектуры в дореволюционной России: Очерки истории архитектурной реставрации / Под общ. ред. д-ра арх-ры А. С. Щенкова; Сост. указат. А. С. Щенков, А. Л. Баталов, Т. А. и В. А. Куликовы. — М.: ТЕРРА—Книжный клуб, 2002. — 528 с., ил. — ISBN 5-275-00664-0.


== Արտաքին հղումներ ==
Ռեստավրացիայի պաշտոնական կայքը Archived 2015-05-23 at the Wayback Machine. (ռուս.)
Ռեստավրացիայի ֆորում Archived 2015-12-18 at the Wayback Machine. (ռուս.)
Ռեստավրացիայի հանրագիտարան Archived 2018-04-08 at the Wayback Machine. (ռուս.)
Բոյան Նաստիչ

Բոյան Նաստիչ (սերբ.՝ Бојан Настић, հուլիսի 6, 1994(1994-07-06), Վլասենիցա, Սերբական Հանրապետություն, Բոսնիա և Հերցեգովինա), բոսնիացի և սերբ ֆուտբոլիստ, «Յագելոնիա» ակումբի և Բոսնիա և Հերցեգովինայի ազգային հավաքականի պաշտպան։


== Ակումբային կարիերա ==
Բոյան Նաստիչը ֆուտբոլ սկսել է պարապել «Վլասենիցա» ակումբի մանկական թիմում։
2009 թվականին պատանեկան մրցաշարում Նաստիչին նկատել են սերբական «Վոյվոդինայի» սկաուտները, և նա շուտով միացել է Նովի Սադի թիմին։ 2012 թվականի ապրիլի 7-ին նա իր նորամուտն է նշել հիմնական կազմում՝ խաղադաշտ մտնելով «Ռադի» հետ խաղում։ Այդ խաղը 2011/12 մրցաշրջանում այդպես էլ միակը մնաց պաշտպանի համար։ Հաջորդ տարի նա մասնակցել է առաջնության 14 հանդիպման։ 2013 թվականի հուլիսի 11-ին նա իր առաջին խաղն է անցկացրել եվրոպական մրցաշարում՝ փոխարինման դուրս գալով Եվրոպայի լիգայի մալթական «Հիբերնիանսի» դեմ որակավորման փուլի խաղում։ Եվրոպական երկրորդ կարևորագույն մրցաշարի հունգարական «Հոնվեդի» դեմ հաջորդ խաղում պաշտպանը խաղադաշտից հեռացվել է 21-րդ րոպեին։
Սերբիայի 2013/14 առաջնության 22-րդ տուրի Բելգրադի «Պարտիզանի» դեմ խաղում արդեն 12-րդ րոպեին նա ստացել է երկու դեղին քարտ՝ հեռացվելով խաղադաշտից։ Նաստիչը «Վոյվոդինայի» կազմում նվաճել է Սերբիայի 2013/14 մրցաշրջանի գավաթը՝ մասնակցելով մրցաշարի 2 հանդիպման։
2014 թվականի մայիսի 25-ին Բոյանը խփել է առաջին գոլը իր պրոֆեսիոնալ կարիերայում։
Նաստիչը «Վոյվոդինայից» հեռացել է 2016 թվականին՝ տեղափոխվելով բելգիական «Գենկ», որի հետ 2018/19 մրցաշրջանում նվաճել է Բելգիայի Սուպերգավաթը։ Այնտեղ խաղացել է մինչև 2019 թվականի հունվար, երբ վարձավճարով տրվել է բելգիական մեկ այլ ակումբի՝ «Օստենդեին»։ Վեց ամիս այդ թիմում խաղալուց հետո, նա վերդարձել է «Գենկ», սակայն ոչ մի խաղի չի մասնակցել և սեպտեմբերին ազատ գործակալի կարգավիճակով տեղափոխվել է բելառուսական «ԲԱՏԷ» (Բորիսով), որի կազմում երկու անգամ նվաճել է այդ երկրի գավաթը։
2021 թվականի հունվարի 27-ին 300 հազար եվրոյով Նաստիչին գնել է լեհական «Յագելոնիան»։


== Կարիերա ազգային թիմում ==
Բոյանը 4 խաղ է անցկացրել Սերբիայի մինչև 17 տարեկանների պատանեկան հավաքականում, մեկ խաղ՝ նույն երկրի երիտասարդական հավաքականում (մինչև 21 տարեկան)։ Այժմ խաղում է Բոսնիա և Հերցեգովինայի ազգային հավաքականում, որի կազմում անցկացրել է 5 խաղ։


== Նվաճումներ ==
«Վոյվոդինա»Սերբիայի գավաթակիր՝ 2013/14«Գենկ»Բելգիայի սուպերգավաթակիր՝ 2018/19«ԲԱՏԷ»Բելառուսի գավաթի հաղթող (2)՝ 2019/20, 2020/21


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը՝ «Վոյվոդինայի» կայքում
Ամյունտաս IV Մակեդոնացի

Ամյունտաս VI (հունարեն՝ Ἀμύντας Δ΄), մ.թ.ա. 359 թվականին եղել է Մակեդոնական թագավորության տիտղոսակիր թագավոր և Արգեադոսների հարստության անդամ։


== Կենսագրություն ==
Ամյունտաս VI-ը Պերդիկկաս III-ի որդին էր։ Ծնվել է մոտ մ․թ․ա․ 365 թվականին։
Մ.թ.ա. 359 թվականին՝ իր հոր մահից հետո, նա դարձել է թագավոր վեց տարեկանում։ Փիլիպոս II Մակեդոնացին՝ Պերդիկկասի եղբայրը, դարձել նրա ավագը և խնամակալը։ Նույն թվականին Փիլիպոսն իրեն հռչակել է Մակեդոնիայի թագավոր՝ սեփականությունից զրկելով իր պատանի եղբորորդուն։
Ամինտասը բավականաչափ վտանգավոր չէր համարվում Փիլիպոսի համար սպառնալիք ներկայացնելու համար, որը նույնիսկ իր դստերը՝ Սինանին, կնության էր տվել վերջինիս։ Ալեքսանդր Մակեդոնացու գահին բազմելը մ.թ ա. 336 թվականին փոխել է ամեն ինչ։ Ալեքսանդրն անմիջապես հրամայել է մահապատժի ենթարկել Ամյունտասին։
Էվրիդիկա II-ը եղել է Ամյունտասի աղջիկը։


== Տես նաև ==
Փիլիպոս II Մակեդոնացի
Ալեքսանդր Մակեդոնացի
Ալեքսանդր Մակեդոնացու արշավանքներ


== Ծանոթագրություններ ==
Ազլվյան

Ազլվյան, հայկական ազգանուն։


== Ազգանունը կրողներ ==


== Ծանոթագրություններ ==
Նադեժդա (գյուղ, Սովետսկիի շրջան)

Անվան այլ կիրառումների համար տե՛ս՝ ՆադեժդաՆադեժդա (ուկրաիներեն՝ Надежда, Ղրիմի թաթարերեն՝ Şoltaq), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Շոլոմ-Ալեյխեմ։
2001 թվականի տվյալներով Նադեժդա գյուղում բնակվում էր 634 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայ ազատ արվեստագետներու միություն

Հայ ազատ արվեստագետներու միություն, հիմնվել է 1931 թվականին, Փարիզում, «Անի» խմբակցության գործունեությունը դադարելուց հետո, Ռաֆայել Շիշմանյանի (նախագահ) նախաձեռնությամբ։ Հայ ազատ արվեստագետներու միությունը կազմակերպել է դասախոսություններ, ցուցահանդեսներ (1931, 1933, 1934, 1936, 1945), երեկույթներ, այցելություններ թանգարանները, ներկայացրել Հայաստանի արվեստի և մշակույթի հաջողությունները։ Նոր միության կազմի մեջ են մտել նաև նկարիչներ Կ. (Շառլ) Ադամյանը, Ս. Խաչատուրյանը, Էդգար Շահինը, Հ. Ալխազյանը, Գրիգոր Շլդյանը, Շ. Գարունին, Հ. Գազանճյանը, Ա. Բաբայանը, Վ. Թամիրյանցը, Է. Գույումջյանը, Գառզուն, քանդակագործ Հակոբ Գյուրջյանը, ճարտարապետը Լ. Նաֆիլյանը։ Նոր անդամներից էին նկարիչներ Զ. Գալֆայանը, Բ. (Պազիլ) Պողոսյանը, Կ. Կոնտուրաջյանը, Ա. Միսիրյանը (Արմիս), Ա. Աճեմյանը, Մ. Հովիկյանը (Մուկո), Գ. Պետիկյանը, Վ. Գազանչյանը, Զ. Մութաֆյանը, Գ. Հարենցը, Բ. Թոփալյանը, Ժանսեմը, ճարտարապետ Է. Ութուճյանը։ 1939-45 թվականին միությունը չի գործել, 1947 թվականին գործունեությունը դադարել է։
Իվան Կոնև

Իվան Ստեպանովիչ Կոնև (ռուս.՝ Ива́н Степа́нович Ко́нев, դեկտեմբերի 16 (28), 1897, գյուղ Լոդեյնո (այժմ՝ Կիրովի մարզի Պոդոսինովսկի շրջանում) - մայիսի 21, 1973, Մոսկվա), խորհրդային զորավար, Խորհրդային Միության մարշալ (1944), Խորհրդային Միության կրկնակի հերոս (1944, 1945), ՉԽՍՀ հերոս (1970), ՄԺՀ հերոս (1971), ԽՄԿԿ անդամ (1918)։
Ծնվել է գյուղացու ընտանիքում։ 1916 թվականին զորակոչվել է Ռուսաստանի կայսերական բանակ և կռվել Առաջին համաշխարհային պատերազմում։ 1919 թվականներին հարել է բոլշևիկներին և բռնկված քաղաքացիական պատերազմում կռվել է կարմիր բանակի շարքերում։ Ավարտել է բարձրագույն հրամկազմի դասընթացներ (1926), Մ. Ֆրունզեի անվան ռազմական ակադեմիան (1934)։ 1939-1940 թվականներին եղել է հրաձգային դիվիզիայի, կորպուսի, բանակի, 1940-1941 թվականներին՝ ռազմական շրջանների (Անդրբայկալյան, Հյուսիս-Կովկասյան), իսկ Ֆաշիստական Գերմանիայի՝ Խորհրդային Միության դեմ սանձազերծած լայնամասշտաբ հարձակումից հետո՝ բանակի (19-րդ), ապա ռազմաճակատների (Արևմտյան, Կալինինի, Հյուսիս-Արևմտյան, Տափաստանային, Առաջին և Երկրորդ ուկրաինական) հրամանատար։
Նրա հրամանատարությամբ զորքերը մասնակցել են Մոսկվայի, Կուրսկի ճակատամարտերին, Աջափնյա և Արևմտյան Ուկրաինայի ազատագրմանը, Արևելա-Կարպատյան, Վիսլա-Օդերի, Բեռլինի, Պրահայի օպերացիաներին։
1946-1950 թվականներին նշանակվել է ցամաքային զորքերի գլխավոր հրամանատար՝ փոխարինելով Գեորգի Ժուկովին և ԽՍՀՄ զինված ուժերի մինիստրի տեղակալ, 1951-1955 թվականներին՝ Մերձկարպատյան ռազմական օկրուգի հրամանատար, 1956-1960 թվականներին՝ պաշտպանության մինիստրի առաջին տեղակալ, միաժամանակ Վարշավյան պայմանագրի երկրների միացյալ զինված ուժերի գլխավոր հրամանատար՝ 1956 թվականին դաժանորեն ճնշելով Հունգարական հեղափոխությունը։ 1961 թվականին, Բեռլինի պատի կառուցման ժամանակ գլխավորել է Արևելյան Գերմանիայում խորհրդային ռազմական ուժերը։
Եղել է նաև ԽՍՀՄ Կենտգործկոմի անդամ (1931-1934 թվականներ), ԽՍՀՄ I-VIII գումարումների Գերագույն խորհրդի դեպուտատ, ՀամԿ(բ)կ ԿԿ-ի անդամության թեկնածու (1939-1952 թվականներ), ԽՄԿԿ Կենտկոմի անդամ (1952-1973 թվականներ)։ 
Պարգևատրվել է Լենինի 6, Հոկտեմբերյան հեղափոխության, «Հաղթանակի», Կարմիր դրոշի 3, Կուտուզովի I աստիճանի 2, Մուվորովի I աստիճանի 2, Կարմիր աստղի, արտասահմանյան 13 շքանշաններով և մեդալներով։ 
Աճյունն ամփոփված է Մոսկվայում, Կրեմլի պատի մեջ։


== Գրականություն ==
Glantz, David M. Soviet Military Deception in the Second World War. Routledge, 1989.


== Ծանոթագրություններ ==
Դմիտրի Չիգրինսկի

Դմիտրի Անատոլևիչ Չիգինսկի (ուկրաիներեն՝ Дмитро Анатолійович Чигринський, նոյեմբերի 7, 1986, Իզյասլավ, Խմելնիցկու մարզ, Ուկրաինայի Խորհրդային Սոցիալիստական Հանրապետություն), ուկրաինացի ֆուտբոլիստ, հունական ԱԵԿ ֆուտբոլային ակումբի և Ուկրաինայի ֆուտբոլի ազգային հավաքականի կիսապաշտպան։
Ներկայումս՝ Դմիտրի Չիգրինսկին Ուկրաինայում հայտնի է, որպես սպորտի վաստակավոր վարպետ՝ ֆուտբոլի բնագավառում։


== Ակումբային կարիերա ==
Առաջին անգամ Դմիտրին ֆուտբոլով հետաքրքրվել է Լվովի ֆիզիկական կուլտուրայի դպրոցում, այնուհետև 14 տարեկանում իր մարզումներին է սկսել «Շախտյորի» մարզադպրոցում։
2002 թվականից 2004 թվականը հանդես է եկել «Շախտյոր-2» ֆուտբոլային ակումբում։ Հիմնական թիմում սկսել է հանդես գալ 2004 թվականից։ 2005 թվականին Չիգրինսկին կարճ ժամանակով տեղափոխվել է «Մետալուրգ», որտեղ նա դառնում է հիմնական խաղացող։ 2006 թվականին հերթական անգամ տեղափոխվել է «Շախտյոր» և դարձել է թիմի գլխավոր պաշտպանը։ Այս տարիներին «Շախտյորը» կարողանում է հաղթել Ուկրաինայի ֆուտբոլի առաջնությունն ու պաշտպանել իր տիտղոսը։ Բացի այդ, կարևոր նվաճում էր նաև խաղթանակն ՈւԵՖԱ-ի գավաթի խաղարկությունում։
2007-2008 թվականների մրցաշրջանում Չիգրինսկին եղել է «Շախտյորի» ավագը, իսկ ավելի ուշ` ավագի օգնականը։ Խորհրդանշական է այն, որ Չիգրինսկին Եվրոպական գավաթի խաղարկության ժամանակ առաջին հանդիպումն անցկացրել է իր ապակա ֆուտբոլային ակումբի՝ «Բարսելոնայի» դեմ, որն էլ դարձել է ֆուտբոլիստի վերջին հանդիպումը հարազատ ուկրաինական ակումբի կազմում։


=== «Բարսելոնա» ===
2009 թվականի օգոստոսի 31-ին Դմիտրին բժշկական հետազատություն անցնելուց հետո տեղափոխվել է կատալոնական «Բարսելոնա»՝ 25 միլիոն եվրոյի դիմաց։ Իր նորամուտը այս ակումբի կազմում նա նշել է սեպտեմբերի 12-ին՝ ՈւԵՖԱ-ի գավաթի խաղարկության հանդիպումների շրջանակներում։
Առաջնությանը մասնակցել է հիմնականում կենտրոնական պաշտպանի դիրքում։ Ընդհանուր հաշվով Իսպանիայի առաջնությունում նա անցկացրել է 12 խաղ, որոնցից 10-ը՝ առաջին թիմում, իսկ «Բարսելոնայի» կազմում հանդես է եկել ընդհանուր հաշվով 18 անգամ։


=== Վերադարձ «Շախտյոր» ===
2010 թվականին փոխվում է կատալոնական ֆուտբոլային ակումբի ղեկավարչական կազմը։ Գործող նախագահ Լապորտան հրաժարական է տալիս՝ նախագահությունը հանձնելով Սանդրո Ռոսելին։ Այն առաջ է բերում որոշ ֆինանսական դժվարություններ։
Դա է պատճառը, որ Չիգրինսկին ստիպված է լինում լքել ֆուտբոլային ակումբը։ Իր հեռացումը Իսպանիայից նա մեկնաբանում է հետևյալ կերպ.

Նա վերադարձել է «Շախտյոր» 10 միլիոն եվրո վարձավճարի դիմաց։ Առաջին իսկ հանդիպման ընթացքում Չիգրինսկին դառնում է գոլի հեղինակ` 87-րդ րոպեին գրավելով «Զորիայի» դարպասը։ Այսպիսով Դմիտրին հաղթանակ է բերում իր թիմին (1-0)։ Վերադառնալով Ուկրաինա, մեկը մյուսի հետևից նա սկսում է ստանալ վնասվածքներ։ 2012-2013 թվականներին նա անցկացրել է 13 հանդիպում։ 2015 թվականի ձմռանը ուկրաինական ակումբը դադարեցրել է պայմանագիրը ֆուտբոլիստի հետ։


=== Հետագա կարիերա ===
2015 թվականի փետրվարի 9-ին Չիգանսկին պայմանագիր է կնքել ուկրաինական «Դնեպր» ֆուտբոլային ակումբի հետ։ 2016 թվականին լքել է ակումբը։
2016 թվականի հունիսի 11-ին պայմանագիր է կնքել հունական «ԱԵԿ»-ի հետ։ Մինչ օրս հանդես է գալիս այստեղ։


== Ծանոթագրություններ ==
Միամիտը (ֆիլմ, 2015)

«Միամիտը» (անգլ.՝ The Duff), ռեժիսոր Էրի Սանդելի ամերիկյան ֆիլմ-կատակերգություն, որի հիմնական սցենարը հանդիսանում է ամերիկուհի գրող Քոդի Քեպլինգերի նույնանուն վեպը։ Ֆիլմը ԱՄՆ-ում թողարկվել է 2015 թվականի փետրվարի 12-ին։


== Սյուժե ==
Բյանկան սովորում էր դպրոցում վերջին ուստարին։ Նա ընկերություն է անում Ջեսսիի և Քեյսիի հետ, որոնք շատ ավելի հայտնի էին նրանից։ Նա ապրում է դպրոցական ֆուտբոլային ակումբի աստղ Վեսլիի հարևանությամբ։ նրան դուր է գալիս Տոբին, և նա գնում է երեկոյան զվարճանքին, որը կազմակերպվել է Մեդիսոն Մորգանի կողմից, հույս ունենալով, որ կխոսի նրա հետ։ Զվարճանքը նրա համար անհաջող է ավարտվում, քանի որ Վեսլին ձեռքի հետ նրան ասում է որ նա կատարում է «ՃԱՏԸ»-ի՝ Տգեղ Ճարպոտ Ընկերուհու դերը։ Վեսլին բացատրում է նրան, որ յուրաքանչյուր սոցխմբում կա ինչ-որ մեկը, որը քիչ գեղեցիկ և հայտնի է, և նրա միջոցով մարդիկ փորձում են կապ հաստատել ավելի հայտնի մարդկանց հետ։
Սկզբում նա վիրավորվում է Վեսլիից, բայց հետո հասկանում է, որ նա իրավացի է։ Ավելի ուշ Բյանկան լսում է Վեսլի և ուսուցչի խոսակցությունը, որը ասում է նրան, որ եթե նա չհանձնի քննությունը, ապա կկորցնի իր տեղը ֆուտբոլային ակումբում։ Բյանկան առաջարկում է Վեսլիին իր օգնությունը քննություն հանձնելու համար, փոխարենը Վեսլին պիտի փոխեր Բյանկայի դերը շրջապատում։ Ընթացքում Բյանկան սիրահարվում է Վեսլիին։


== Դերերում ==


== Քննադատություններ ==
Ֆիլմը ստացավ դրական և խառը ակնարկներ կինոքննադատների կողմից։ Rotten Tomatoes կայքում ֆիլմը ունի 71% վարկանիշ հիմնված 98 գնահատականների վրա, 10 բալային համակարգում 6 միավոր։ Metacritic կայքում ֆիլմը ստացել է 100-ից 56 բալ հիմնված 28 գնահատականների վրա, ինչը համապատասխանում է «միջին կամ խառը գնահատման»։


== Ծանոթագրություններ ==
(6593) 1986 UV

(6593) 1986 UV, աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 28-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,750541 ա. մ., առավելագույնը մոտենում է 2,5902 ա. մ. հեռավորության վրա և հեռանում 2,9108 ա. մ.։ Արեգակի շուրջ մեկ ամբողջական պտույտ է կատարում 1666,19 երկրային օրվա ընթացքում, իր ուղեծրով շարժվելով միջինում 0,216061 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,5° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6593) 1986 UV աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մենետիոս

Անվան այլ կիրառումների համար տե՛ս՝ Մենետիոս (այլ կիրառումներ)Մենետիոս, Մենոյտիոս (հին հունարեն՝ Μενοίτιος), հունական դիցաբանությունում տիտան Հապետոսի և օվկիանուհի Կլիմենայի (տարբերակ՝ Ասիայի) որդին, Պրոմեթևսի, Ատլասի և Էպիմեթևսի եղբայրը։ Տիտանոմաքիայի ժամանակ խոցվել է Զևսի կայծակից և իր դաժանության պատճառով օլիմպիական աստվածները Մենետիոսին գլորել են Տարտարոս։


== Գրականություն ==
Менетий // Мифологический словарь/ Гл. ред. Е. М. Мелетинский. — М.։Советская энциклопедия, 1990. — 672 с.


== Ծանոթագրություններ ==
Բենագ

Բենագ (ֆր.՝ Benagues), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ (Պամիե շրջան)։ 
Համայնքի INSEE կոդ՝ 09050։


== Բնակչություն ==
Համայնքի բնակչությունը 2008 թվականին կազմում էր 467 մարդ։


== Տնտեսություն ==
2007 թվականի տվյալներով 332 աշխատունակ տարիքի մարդկանցից (15-64 տարեկան) 187-ը տնտեսապես ակտիվ էին, 145-ը անգործունակ (ակտիվության ցուցանիշը 56,3 %, 1999 թվականին եղել է՝ 56,4 %)։ 187 աշխատունակ բնակիչներից 174-ը աշխատում էին (94 տղամարդ և 80 կին), անաշխատանք էին 13-ը (6 տղամարդ և 7 կին)։ 145 անգործունակ մարդկանցից 18-ը աշակերտներ կամ ուսանողներ են, 23-ը թոշակառու, 104-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բենագ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-10 
«Բենագ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Աստերոիդների ցանկ (252301-252400)

Աստերոիդների ցանկ (252201-252300)  • Աստերոիդների ցանկ  • Աստերոիդների ցանկ (252401-252500)
 Աստերոիդների ցանկ (252201-252300)  • Աստերոիդների ցանկ  • Աստերոիդների ցանկ (252401-252500)
Վալ դելա Տոռե

Վալ դելա Տոռե  (իտալերեն՝ Val della Torre), կոմունա Իտալիայի Պիեմոնտ մարզի Թուրին գավառում։
Բնակչությունը՝ 3.529 մարդ (2008 թվականի տվյալներով)։ Բնակչության խտությունը՝ 98մարդ/կմ²։ Տարածքը՝ 36 կմ²։ Փոստային ինդեքս՝ 011։ Հեռախոսային կոդ՝ 011։
Բնակավայրի հովանավորն է համարվում Սուրբ Մարիամ Աստվածածինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Գլխավոր կայք։ http://www.comune.valdellatorre.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կուլիս Ալեպիս

Կուլիս Ալեպիս (հուն․՝ Κούλης Αλέπης, սեպտեմբեր 1903, Արեոպոլիս, Municipality of East Mani, Laconia Regional Unit, Պելոպոնես - օգոստոսի 13, 1986(1986-08-13)), հույն բանաստեղծ, թարգմանիչ, նկարիչ։


== Կենսագրություն ==
Կուլիս Ալեպիսը ծնվել է Արեոպոլիսում, կապալառու և քանդակագործ Թեոդորոսի և Ֆիոնեի ընտանիքում։ Նա եղել է 12 երեխաներից վեցերորդը։ Ավարտել է Աթենքի համալսարանը, որտեղ ուսանել է գրականություն և իրավունք։ Այնուհետև որպես ծառայող ընդունվել է Հունաստանի ֆինանսների նախարարություն, որտեղ աշխատել է 10 տարի։ 1960 թվականին անցել է թոշակի։
1983 թվականին տեղափոխվել է ծերանոց, որտեղ էլ մահացել է երեք տարի անց` 1986 թվականի օգոստոսի 13-ին։
Կուլիս Ալեպիսը եղել է Հունարենի ազգային ընկերության հիմնադիրներից մեկը և տնօրենը։ Տիրապետել է հունարենին, իտալերենին, ֆրանսերենին, գերմաներենին և հայերենին։


== Ստեղծագործություններ ==
Առաջին անգամ տպագրվել է 1924 թվականին, երբ լույս տեսավ նրա առաջին բանաստեղծությունը։ 1926 թվականի հունիսի 15-ին նրա ստեղծագործությունը բանաստեղծ, գրաքննադատ Կոստիս Պալամասի դրական մեկնաբանություններով ներկայացվեց «Ελεύθερον Βήμα» թերթում։
Բանաստեղծությունների առաջին ժողովածուն՝ «Մենավոր պտույտներ», լույս է տեսել 1931 թվականին։ 1933 թվականին հրատարակել է Եվրիպիդեսի «Մեդեա» ողբերգության թարգմանությունը հին հունարենից։ Բանաստեղծությունների երկրորդ ժողովածուն («Ի խորոց», 1937) ինքնատիպ է՝ հագեցված մելամաղձիկ տրամադրություններով։
Ալեպիսը կատարել է թարգմանություններ ֆրանսերենից, գերմաներենից և իտալերենից։ Թարգմանել է հայ բանաստեղծների (Պետրոս Դուրյան, Մատթեոս Զարիֆյան, Ռափայել Պատկանյան, Հովհաննես Թումանյան, Ավետիք Իսահակյան, Վահան Տերյան և ուրիշներ) ընտիր գործերը։ 1938 թվականին կազմել և հրատարակել է «Հայկական մուսա» ժողովածուն։


== Գնահատականներ, քննադատություն ==
Ալեպիսի բանաստեղծական և թարգմանչական գործունեությունը դրական է գնահատվել այնպիսի անձանց կողմից, ինչպիսիք են Կոստիս Պալամասը, Լամպրոս Պորֆիրասը, Սոտերես Սկիպեսը, Միլտիադես Մալակասեսը, Ի. Պանայատոպուլոսը, Կոստաս Ասեմակոպուլոսը, Պանայոտիս Կանելոպուլոսը և այլք։
1939 թվականին արժանացել է Աթենքի հայկական համայնքի մրցանակին։


== Նկարչություն ==
Թոշակի անցնելուց հետո Ալեպիսը սկսել է նկարել։ Նկարչությամբ որոշ ժամանակ նա զբաղվել է դեռևս պատանեկության տարիներին։ Իրենից հետո Ալեպիսը թողել է ավելի քան 40 գեղանկարչական աշխատանք։


== Ծանոթագրություններ ==


== Գրականություն ==
"Λακωνικά", Διμηνιαία επιθεώρηση του Συνδέσμου Λακεδαιμονίων Αττικής, Έτος Ε’, Τ.30 Νοέμβριος – Δεκέμβριος 1968.
Մելա (գյուղ, Մուհու շրջան)

Անվան այլ կիրառումների համար տե՛ս՝ Մելա (այլ կիրառումներ)Մելա (էստ․՝ Mäla), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անսեկյուլա

Անսեկյուլա (էստ․՝ Anseküla), գյուղ Էստոնիայի Սաարեմաա նահանգի Սալմե շրջանում։
2011 թվականի տվյալներով գյուղում բնակվում էր 39 մարդ։

		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հոկտեմբերյան հեղափոխության 50-ամյակի հուշարձան (Երևան)

Հոկտեմբերյան հեղափոխության 50-ամյակի հուշարձան, գտնվում է Երևանի Արաբկիր վարչական շրջանում՝ Ազատության պողոտայի սկզբնամասում՝ Կասկադ համալիրի վերևում։


== Կառուցում ==
Կառուցվել է 1967 թվականին՝ որպես Հայաստանում սովետական կարգերի հաստատման 50-ամյակին նվիրված խորհրդանիշ։ 
Օբելիսկի ընդհանուր բարձրությունը կազմում է 65 մ։ 
Ճարտարապետներն են Ջիմ Թորոսյանն ու Սարգիս Գուրզադյանը։


== Սիմբոլիկա ==
65 մետրանոց վեր խոյացող օբելիսկի 50 մետրը քառանկյուն հիմքով սյան հիմնական ծավալն է, որը և ներկայացնում է 50-ամյակը խորհրդանշող թիվը։ Այն վերջնամասում ավարտվում է թեթևակի ընդգծված երեք կամարաձև ելուստներով։ 
Կոթողի այսպիսի ավարտը կիրառվել է դեռևս ուրարտական ժամանակաշրջանում և խորհրդանշել է արքայական թագը։ Հնում այսպիսի կոթողների վրա էին արվում բոլոր պետական արձանագրությունները։ Հայտնի օրինակներից են հայկական միացյալ պետության հիմնադիր Արտաշես Ա-ի սահմանաքարերը՝ արամեերեն արձանագրությամբ։ 
Հաջորդ 15 մ բարձրություն կազմող ոճավորված սոսին, որը մեծ մասամբ ընկալվում է որպես ցորենի հասկ, անցյալում պատմամշակութային նշանակություն է ունեցել և Կենաց ծառ է խորհրդանշել։ 
Հետաքրքիր է, որ հուշարձանի համաչափական համակարգը բազմաթիվ նմանություններ ունի հայ միջնադարյան ճարտարապետության մեջ հայտնի գավազան-սյուների հետ։ 
Հետագայում ճարտարապետ Ջիմ Թորոսյանը փոքր մասշտաբով սպիտակ քարից նման մի կոթող կառուցեց հուշարձանի մոտ տանող Կասկադ համալիրի աջակողմյան հարթակներից մեկի վրա։ 
Սյան նիստերի եզրերին ներգծված են 4 մ տրամագծով հավերժության նշաններ։ Դրանք, ավելի փոքր չափերով, հանդիպում են նաև վերևում՝ աշտարակաձև թևերի վրա։
Հուշարձանի վրա գրված են Եղիշե Չարենցի տողերը՝ «Բոլոր նրանց, ում որ հոգին վառվում է վառ», իսկ հյուսիսային կողմի վրա այբբենական թվարկման համակարգով փորագրված է կառուցման տարեթիվը՝ «ՌՋԿԷ»։


== Պատկերասրահ ==

		
		
		
		
		
		
		

		
		
		
		


== Ծանոթագրություններ ==

Դավիթ Ստեփանյան, «Հայերեն խոսող հուշարձաններ», հեղինակային հրատարակչություն, Երևան
Չերվոնայա Պոլյանա (այլ կիրառումներ)

Չերվոնայա Պոլյանա, կարող է վերաբերել՝

Չերվոնայա Պոլյանա - ավան, Ուկրաինայի Վիննիցայի մարզի Պեսչանկայի շրջանում
Չերվոնայա Պոլյանա - գյուղ, Ուկրաինայի Խարկովի մարզի Բարվենկովոյի շրջանում
Չերվոնայա Պոլյանա - գյուղ, Ուկրաինայի Խարկովի մարզի Իզյումի շրջանում
Չերվոնայա Պոլյանա - գյուղ, Ուկրաինայի Խարկովի մարզի Նովովոդոլաժսկի շրջանում
Չերվոնայա Պոլյանա - գյուղ, Ուկրաինայի Կիրովոգրադի մարզի Դոբրովելիչկովի շրջանում
Չերվոնայա Պոլյանա - գյուղ, Ուկրաինայի Կիրովոգրադի մարզի Մալովիսկայի շրջանում
Չերվոնայա Պոլյանա - գյուղ, Ուկրաինայի Նիկոլաևի մարզի Դոմանյովկայի շրջանում
Շիպիոնե Վաննուտելլի

Շիպիոնե Վաննուտելլի (իտալերեն՝ Scipione Vannutelli, նոյեմբերի 10, 1834(1834-11-10), Ջենացանո, Հռոմ, Լացիո, Իտալիա - մայիսի 18, 1894(1894-05-18), Հռոմ, Իտալիա[…]), իտալացի գեղանկարիչ և փորագրիչ։


== Կենսագրություն ==
Ծնվել է հարուստ և ազնվական ընտանիքում։ Հայրը դեմ էր որդու` արվեստ ուսումնասիրելուն։ Սկզբում նա սովորել է Թոմմազո Մինարդիի, ապա` Կառլ Վուրսինգերի մոտ։ Հետագայում նա սովորել է Վիեննայում, Փարիզում, Նիդերլանդներում, Իսպանիայում։
1861 թվականին նա իր նկարները առաջին անգամ ցուցադրել է Ֆլորենցիայի կերպարվեստի ազգային ցուցահանդեսում, 1864 թվականին հաջողությամբ ցուցադրվել է Փարիզի Սալոնում։ Հետագայում նա ապրել է արտերկրում և Հռոմում։ Հռոմում աշխատել է որպես փորագրիչ և Ազգային դրամահատարանի պահակ։ 
Ունեցել է սեփական արվեստի ստուդիան Պալացցո Պամֆիլիում։ Նկարիչ է դարձել նաև նրա դուստրը` Ջուզեպինա Վաննուտելլին։
Եղել է գեղարվեստի մի շարք ակադեմիաների անդամ, երկար տարիներ եղել է Հռոմի նկարիչների կենտրոնի նախագահը։
Նկարիչը մահացել է 1894 թվականին Հռոմում։


== Ստեղծագործություն ==

Ակադեմիական ոճի նկարիչ է։ Պատմական սյուժեների, բնապատկերների, դիմանկարների և հիմնականում սրբապատկերների հեղինակ է, որոնք այսօր զարդարում են եկեղեցիների ներսի պատերը։
Նա զբաղվում էր նկարչությամբ` իր գործերի համար սյուժեներ ընտրելով հիմնականում Վենետիկի հնագույն կենցաղից։ Նրա նկարները միշտ գեղեցիկ են համադրված, դրանց կերպարները բնութագրային են և կենսական, կատարելապես խմբավորված, նկարների գունավորումը ուժեղ և հաճելի է։
Նկարչի աշխատանքներում որոշակիորեն արտացոլված են Մ. Ֆորտունի և նրա իսպանացի հետևորդների ազդեցությունը։
Վանուտելլիի ամենահայտնի նկարներից են.

«Վենետիկյան ազնվականների զբոսանքը Վենետիկի դոժի պալատի կամասրահի տակ» (1864 թվականին Փարիզի ցուցահանդեսում մեդալ է ստացել),
«Փրկչի տոնը Վենետիկում»,
«Եկեղեցական երթ»,
«Ջիրոլամո Սավոնարոլա»
«Մերի Ստյուարտը գնում է մահապատժի» (գտնվում է Ֆլորենցիայի Պիտտի պալատում),
«Գաբրիել դ'Էստրե»
«Օդալիսկան հարեմում»
«Հովվերգություն»
«Ջուլիետտայի հուղարկավորությունը (1888 թվական Ժամանակակից արվեստի ազգային պատկերասրահ (Հռոմ))»,
«Վիկտոր Էմանուիլ II թագավորի դիմանկարը» և ոմանք др.


== Պարգևներ ==
1888` Սուրբ Մավրիկի և Լազարի շքանշանի ասպետ


== Ծանոթագրություններ ==


== Արտաքին հղումներ ==
«Շիպիոնե Վաննուտելլի»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Նկարչի աշխատանքները
Պիվդենոե (ավան, Դերգաչևի շրջան)

Անվան այլ կիրառումների համար տե՛ս՝ ՊիվդենոեՊիվդենոե (ուկրաիներեն՝ Південне), ավան Ուկրաինայի Խարկովի մարզի Դերգաչևի շրջանում։ Հիմնադրվել է 1959 թվականին։
2001 թվականի տվյալներով Պիվդենոե ավանում բնակվում էր 480 մարդ։ Բնակավայրը զբաղեցնում է 0,109 կմ² տարածք։ Բնակչության խտությունը կազմում էր 4403,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բերդիյա

Բերդիյա  (ռուս.՝ ШиБердия), գետ Ռուսաստանում, հոսում Վոլգոգրադի մարզում։ Գետի երկարությունը 74 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010300412107000009416
Հիդրոլոգիական ուսումնասիրությունների կոդը - 107000941
Ավազանի կոդը - 05.01.03.004
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չուբուկարան (գյուղ, Սկալբաշևսկի գյուղխորհուրդ)

Անվան այլ կիրառումների համար տե՛ս՝ ՉուբուկարանՉուբուկարան (ռուս.՝ Чубукаран, բաշկիրերեն՝ Сыбыҡаран), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուրավլև (Օռլովսկի շրջան)

Ժուրավլև (ռուս.՝ Журавлев), գյուղ Ռուսաստանի Ռոստովի մարզի Օռլովսկի շրջանում։ Մտնում է Կամեննո-Բալկովսկի գյուղական համայնքի կազմի մեջ։
Ուսպենսկոե (գյուղ, Բալակլեյայի շրջան)

Ուսպենսկոե (ուկրաիներեն՝ Успенське), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1922 թվականին։
2001 թվականի տվյալներով Ուսպենսկոե գյուղում բնակվում էր 129 մարդ։ Բնակավայրը զբաղեցնում է 0,255 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գլասնոստ

Գլասնոստ (ռուս.՝ гласность - հրապարակայնություն), վերակառուցման ժամանակաշրջանում հռչակված հասա­րակության կենսագործունեության կարևորագույն ժաղովրդավարական սկզ­բունքներից մեկը։ Գլասնոստը պահանջում էր իշ­խանական կառույցներից բաց, ազնիվ, ճշմարիտ հրապարակային տեղեկատվություն պետական մարմինների աշխատան­քի բոլոր կարևորագույն հարցերի, պլանների մտադրությունների, որոշումների ու գործողությունների մասին։
«Գլասնոստ» մեկնա­բանվում էր որպես սովետական հասա­րակության հաջող վերափոխում, համապետական հիմնախնդիրների լուծման անհրաժեշտ պայման։ «Գլասնոստ» ենթադրում էր խոսքի, մամուլի ազատություն, ամեն մի քաղաքացու իրավունքը ղիմել պետական մարմնի և ստանալ սպառիչ պատասխան իրեն հուզող հարցի առնչությամբ։
Վերակառուցման և «Գլասնոստ» պայմաններում գաւզտնազերծվեցին պետա­կան անվտանգության մարմինների ար­խիվները, հրապարակվեցին ճշմարիտ փաստեր ստալինյան ճնշամիջոցների, կոմկուսի և Սովետական պետության ղեկավարների իշխանափոխության, ստվերային տնտեսության, հանցագործությունների և կոռուպցիայի ծավալների, արտոնություննեյփ համակարգի մա­սին են։ Արևմտյան գրականությունում ընդունված է օգտագործել տերմինի ռուսերեն արտահայտությունը նշանակելու համար դրա առանձնահատւոկ սովե­տական բովանդակությունը։


== Աղբյուրներ ==
Էդվարդ Աղայան «Արդի հայերենի բացատրական բառարան», հատոր 1-2, 1976 թվական, Երևան
Հայկական Սովետական Հանրագիտարան, հատոր 1-12, 1974-1986 թթ, Երևան
А․ Б. Барихин "Большой юридический словарь", 2002 թ, Москва
Լեքսուս RX

Լեքսուս RX, 1998 թվականից արտադրվող քրոսովեր-գործնական սպորտային ավտոմեքենա, Տոյոտայի շքեղ տարբերակ։ Lexus RX-ի երեք սերնդից մեկը եղել է կոմպակտ ԳՍԱ, իսկ վերջին երկուսը միջին չափսի։ RX շարքում մեքենաները էլ ունեն առջևի կամ ամբողջական շարժակ, ինչպես նաև բենզինի տրանսմիսիայի մի քանի տարբերակներ, V6 շարժիչ և հիբրիդ համակարգեր։ Մինչև երրորդ սերունդը Ճապոնիայում այս ավտոմեքենաները վաճառվում էին Toyota Harrier (トヨタ・ハリアー) անվան տակ մինչև որ Lexus բրենդը մտավ Ճապոնիա։
3.0-լիտրանոց V6 շարժիչով առաջին RX 300 սերունդը սկսենից վաճառել 1998 թվականին։ Ճապոնական շուկայում Toyota Harrier-ը կարելի էր գնել նաև սկզբում 2.2-, քիչ անց 2.4- լիտրանոց 4-գլանային շարժիչով, (en)։ Երկրորդ սերնդի RX 300 (3.0-լիտրանոց V6) և RX 330 (3.3-լիտրանոց V6) մոդելները շուկա մտան 2003 թվականին, սակայն շուտով՝ 2006 թվականին նոր և ավելի հզոր RX 350 (3.5-լիտրանոց V6) ճնշեց դրանց։ Նախորդ սերիաների նման, 2.4-լիտրանոց 4-գլանային շարժիչով ավտոմեքենաները վաճառվում էին, ինչպես 3.0-լիտրանոց V6 (6-գլանային) շարժիչով Toyota Harrier-ները ճապոնական շուկայում։ 


== Արտաքին հղումներ ==
Լեքսուս RX մեքենայի կայքը
Lexus RX հոդվածը Curlie-ում (ըստ DMOZ-ի)
Աբեթնակյան

Աբեթնակյան, հայկական ազգանուն։


== Ազգանունը կրողներ ==


== Ծանոթագրություններ ==
Կարեն Նազարյան (այլ կիրառումներ)

Կարեն Նազարյան անվամբ հայտնի են մի քանի անձնավորություններ.

Կարեն Արշակի Նազարյան — հայ դիվանագետ, Հայաստանի արտաքին գործերի նախարարի տեղակալ։
Կարեն Բաբկենի Նազարյան — հայ կենսաֆիզիկոս։
Սորան (Սղերդի գավառ)

Անվան այլ կիրառումների համար տե՛ս՝ Սորան (այլ կիրառումներ)Սորան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բիթլիս գետի և Գյոզալդարայի միախառնման վայրից արևմուտք, Սղերդ քաղաքից 12 կմ արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մոլոչնի (քաղաքատիպ ավան, Կոլսկի շրջան)

Մոլոչնի (ռուս.՝ Молочный), քաղաքատիպ ավան Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 5208 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլլամասարջա

Վիլլամասարջա (իտալերեն՝ Villamassargia), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 3713 մարդ, բնակչության խտությունը կազմում է 40,59 մարդ/կմ²։ Զբաղեցնում է 91,47 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։


== Արտաքին հղումներ ==
Բնակավայրի պաշտոնական կայքը


== Ծանոթագրություններ ==
Վլադիկ Առստամյան

Վլադիկ Ալբերտի Առստամյան, (հունիսի 23, 1957, Գիշի, Մարտունու շրջան - մայիսի 6, 1994, Միրբաշիր), հայ ազատամարտիկ-հրամանատար, ՊԲ ավագ լեյտենանտ։


== Կենսագրություն ==
1975-1977 թվականներին ծառայել է ԽՍՀՄ Զինված ուժերում։ 1977-1988 թվականներին ապրել և աշխատել է Երևանում։
1988-1994 թվականներին կամավորական ջոկատի, Մարտունու ՊՇ ստորաբաժանումների (վաշտի հրամանատար) կազմերում մասնակցել է Մարտունու շրջանի ինքնապաշտպանական և Մարզիլուի, Մինջևանի, Ժդանովի, Հորադիզի, Յուսուֆջանլուի, Ամիրանլարի, Միրբաշիրի ազատագրական մարտերին։
Հետմահու պարգևատրվել է Արցախի Հանրապետության «Մարտական խաչ» 1-ին աստիճանի շքանշանով։ Թաղված է Մարտունիում։


== Ծանոթագրություններ ==
Մ.թ.ա. 430


== Դեպքեր ==


== Ծնունդներ ==


== Մահեր ==
Չուվաշսկոե Դրոժանոե

Չուվաշսկոե Դրոժանոե (ռուս.՝ Чувашское Дрожжаное, չուվաշերեն՝ Чăваш Çĕпрел), գյուղ Ռուսաստանի Թաթարստան հանրապետության Դրոժանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեոդոր Մոնուար

Թեոդոր Մոնուար (հունիսի 1, 1806(1806-06-01), Ժնև, Ժնև, Շվեյցարիա - ապրիլի 26, 1869(1869-04-26), Ժնև, Շվեյցարիա), ազգությամբ շվեյցարիացի վիրաբույժ և Կարմիր խաչի միջազգային կոմիտեի համահիմդնադիր։
Թեոդոր Մոնուարը ծնվել է Ժնևում՝ հարուստ բժիշկների ընտանիքում։ Հետևելով ընտանեկան ավանդույթին՝ Անգլիայում ու ֆրանսիայում սովորել է բժշկություն և 1833 թվականին դիպլոմ ստացել։ Հայրենիք վերադառնալուց հետո դարձել է Ժնևի Առողջապահության հանձնաժողովի և Ժնևի Հանրային առողջապահության հանձնաժողովի անդամ։ Նա համարվում էր խելացի և գրավիչ մարդ՝ հումորի հիանալի զգացողությամբ։ Երբ նա առաջին անգամ ամուսնացավ, իր կնոջ երեխաներին իր խնամակալության տակ առավ։ Երբ նրա կինը մահացավ, Մոնուարն ամուսնացավ 2-րդ անգամ։ Ընտանիքը, ինչպես և նրա աշխատանքը, Մոնուարի կյանքում մեծ դեր ուներ։ 1862 թվականին Անրի Դյունանի «Սոլֆերինոյի հիշատակը» գրքի հրատարակումից հետո Մոնուարր Գուստավ Մուանիե, Գիլյոմ-Անրի Դյուֆուր և Լուի Ապիա հետ անդամակցում է «Հինգի հանձնաժողովին», որը կազմավորվել էր 1863 թվականի փետրվարին։ Շատ չանցած՝ նրանք վերանվանեցին հանձնաժողովը «Վիրավոր զինվորների օգնության միջազգային կոմիտե», որն էլ հիմք դարձավ 1876 թվականին «Կարմիր խաչի միջազգային կոմիտեին»։ Կոմիտեի նախնական հանդիպումների ժամանակ Մոնուարը աջակցում էր Դունանի գաղափարը, ըստ որի Կարմիր խաչի բանակցությունները հզոր քաղաքական եւ ռազմական գործիչների հետ պիտի տարածվեր ամբողջ աշխարհում։ 1863 թվականի հոկտեմբերի 26-ից 29-ը Ժնևում տեղի ունեցավ միջազգային կոնֆերանս, որում քննարկվեց Դունաի գաղափարը։ Երբ որ պատգամավորությունների միջև անհամաձայնություն առաջացացավ կապված վիրավորների մասին հոգ տանելու կամավորների աշխատանքի հետ, Մոնուարն համոզիչ ելույթ ունեցավ, ինչի շնորհիվ էլ Կարմիր խաչն այսօր գործում է։ Մոնուարը և Լուի Ապիան, ով նույնպես վիրաբույժ էր, մոտ ընկերներ էին։ Ժնևում Մոնուարը կարծես ավագ ընկեր լիներ իրենից 12 տարի փոքր Լուի Ապիայի համար, ով առաջին անգամ եկել էր Ժնև 31 տարեկանում։
Թեոդոր Մոնուարը մնաց «Կարմիր խաչի միջազգային կոմիտե»-ի անդամ մինչև իր կյանքի վերջին օրերը, երբ 1869 թվականին մահացավ։ Կոմիտեում նրա իրավահաջորդը եղավ Ժնևի պատգամավոր Լուի Միշելի դը լա Ռիվը։


== Արտաքին հղումներ ==
Red Cross and Red Crescent Movement History - Dr. Théodore Maunoir Archived 2001-03-08 at the Wayback Machine.


== Աղբյուրներ ==
Pierre Boissier: History of the International Committee of the Red Cross. Volume I: From Solferino to Tsushima. Henry Dunant Institute, Geneva 1985, 2-88044-012-2
Caroline Moorehead: Dunant's dream: War, Switzerland and the history of the Red Cross. HarperCollins, London 1998, 0-00-255141-1 (Hardcover edition); HarperCollins, London 1999, 0-00-638883-3 (Taschenbuch-Ausgabe)
286

286 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 286 թվականն է, 
III դարի 86-րդ տարին։


== Դեպքեր ==


== Ծնունդներ ==


== Մահեր ==
Տիինսկ

Տիինսկ (ռուս.՝ Тиинск), գյուղ Ռուսաստանի Ուլյանովսկի մարզի Մելեկեսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7453) Սլովցով

(7453) Սլովցով (անգլ.՝ Slovtsov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 5-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,269898 ա. մ., առավելագույնը մոտենում է 1,8085 ա. մ. հեռավորության վրա և հեռանում 2,7313 ա. մ.։ Արեգակի շուրջ մեկ ամբողջական պտույտ է կատարում 1249,13 երկրային օրվա ընթացքում, իր ուղեծրով շարժվելով միջինում 0,2882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7453) Սլովցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեյք շրջան (Կոլորադո)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 993 կմ² է, բնակչությունը՝ 7310 մարդ (2010 թ. տվյալներով)։ Շրջկենտրոնն է Լիդվիլ բնակավայրը։ Կազմավորվել է 1861 թ.։
(7931) Կրիստիանպեդերսեն

(7931) Կրիստիանպեդերսեն (անգլ.՝ Kristianpedersen), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 13-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,430131 ա. մ., առավելագույնը մոտենում է 2,0892 ա. մ. հեռավորության վրա և հեռանում 2,7711 ա. մ.։ Արեգակի շուրջ մեկ ամբողջական պտույտ է կատարում 1383,7 երկրային օրվա ընթացքում, իր ուղեծրով շարժվելով միջինում 0,260171 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7931) Կրիստիանպեդերսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուսաստանի նկարիչների միության ցուցասրահ (Տագանրոգ)

Ռուսաստանի նկարիչների միության Տագանրոգի բաժանմունքի ցուցասրահ (ռուս.՝ Выставочный зал Таганрогского отделения Союза художников России), գեղարվեստական ցուցադրական կենտրոն ՌԴ Ռոստովի մարզի Տագանրոգ քաղաքում։


== Ստեղծման պատմություն ==
Ցուցասրահը ստեղծվել է 1974 թվականին` ԽՍՀՄ նկարիչների միության Տագանրոգի բաժանմունքի գեղարվեստական արվեստանոցների հիման վրա։ Հասցեն` Հունական փողոց, 48։ Գտնվում է Հունական փողոցի և Դոբրոլյուբովի նրբանցքի անկյունում 1974 թվականին կառուցված հինգհարկանի բնակելի շենքի առաջին հարկում։ Այս նույն տարածքում տեղակայված են նաև Ռուսաստանի նկարիչների միության Տագանրոգի բաժանմունքի վարչությունը և միության անդամների արվեստանոցները։
Բացի նկարիչների միության Տագանրոգի բաժանմունքի ամենամյա ավանդական խմբային գարնանային և աշնանային հաշվետու ցուցահանդեսներից, այս դահլիճում անցկացվում են տարբեր թեմատիկ ցուցահանդեսներ, ինչպես նաև տագանրոգցի արվեստագետների անհատական ցուցահանդեսներ։
Ցուցասրահում ներկայացվող և ներկայացված արվեստագետների մեջ են Լեոնիդ Ստուկանովը, Վլադիմիր Դմիտրիևը, Նատալյա Դուրիցկայան, Նիկոլայ Լիվադան, Վասիլի Օռլովը, Վյաչեսլավ Ուշենինը, Օլեգ Խասլավսկին, Վլադիմիր Վելտմանը, Վլադիսլավ Պրոտոպոպովը, Ռոման Կոստը, Յուրի Հակոբյանցը և շատ ուրիշներ։


== Առավել հայտնի ցուցահանդեսներ ==
2017` «Գրաֆից հետո». Լեոնիդ Ստուկանովի հիշատակին
2016` «Մետաղի բնությունը». Ռոման Կոստ
2013` «Օլեգ Խասլավսկի»
2010` «Լեոնիդ Ստուկանով։ Վյաչեսլավ Ուշենին։ Վիկտոր Պալկո»
2008` «Նեֆրիտե արև»։ Վլադիսլավ Պրոտոպոպով
2007` «Չինական մեծ լուսին»։ Վլադիսլավ Պրոտոպոպով


== Ծանոթագրություններ ==
Եվրինոմե

Եվրինո՛մե կամ Էվրինոմե (հին հունարեն՝ Εὐρυνόμη), հունական դիցաբանության մեջ օվկիանուհի, Օվկիանոսի և Տեթիսի դուստրերից մեկը։ Թետիսի հետ միասին ծովում թաքցրել է Հեփեստոսին, որին Հերան շպրտել էր Օլիմպոսից։ Եվրինոմեն Քարիսների մայրն է՝ ծնված Զևսից (կամ Օվկիանոսից)։
Եվրինոմեի սրբավայրը գտնվել է Արկադիայում. նրա փայտե արձանը փաթաթված է ոսկե շղթաներով, իսկ մարմնի ներքևի հատվածը ձկնակերպ է։ Ծառայել է Հարմոնիա աստվածուհուն։
Դիցաբանական կերպարի անունով է կոչված Էվրինոմե (79) աստերոիդը՝ հայտնաբերված 1863 թվականին։


== Ծանոթագրություններ ==
Եվրոպական գետաձի

Եվրոպական գետաձի (լատ.՝ Hippopotamus antiquus), գետաձիերի անհետացած տեսակ, որը հայտնաբերվել է Նախապատմական Եվրոպայում։ Այս կենդանատեսակները տարածված են եղել Պիրենեյան թերակղզում և Բրիտանական կղզիներում, ինչպես նաև Հռենոս գետի հովտում։
Եվրոպական գետաձիերը ի տարբերություն ներկայումս հանդիպող գետաձիերի, եղել են շատ ավելի մեծ։ Նրանք երկրագնդի վրա ապրել են 1,8 միլիոն տարի առաջ։ Միջին և ուշ քարե դարերում գետաձիերը ապրել են նաև ամբողջ Եվրոպայի տարածքում։
Ենթադրվում է, որ բացի եվրոպական գետաձիերից Եվրոպայի ներկայիս տարածքում բնակվել են նաև գետաձիերի այլ տեսակներ, մասնավորապես սովորական գետաձին։ Կրետական թզուկ գետաձիերը սերվել են եվրոպական գետաձիերից։


== Ծանոթագրություններ ==
Մեքենաշինական տեխնոլոգիաները Հայաստանում

Մեքենաշինական տեխնոլոգիաները Հայաստանում, Հայաստանում նյութերի մշակման և կտրման բնագավառի առաջին հետազոտությունները կատարվել են տարբեր քարատեսակների (գրանիտ, մարմար, բազալտ և այլն) համար։ Բացահայտվել է կտրման պարամետրերի ու կտրող գործիքի մաշման շարժընթացի կապը, ստացվել են կտրման դինամիկական ցուցանիշները և տարբեր քարերի համար կտրման լավագույն արագությունները։ Այդ հետազոտությունների արդյունքները հիմք են ծառայել կտրման տեսության հիմունքների ձևավորման (Մ. Կասյան, Տեր-Ազարև) և բազային քարաֆրեզիչ հաստոցի ստեղծման համար։ 


== Հետազոտությունները ==
Երևանի պետական համալսարանի մեքենաշինության տեխնոլոգիայի ամբիոնում, այնուհետև Մետաղահատ հաստոցների փորձարարական Գիտահետազոտական ինստիտուտի անդրկովկասյան մասնաճյուղում և «Հայմեքշինգիտ» ինստիտուտում ծավալվել են նոր տեսակի մետաղահատ հաստոցների, կտրող գործիքների նոր կոնստրուկցիաների մշակման, կտրման լավագույն ռեժիմների ընտրության համալիր հետազոտություններ։ Երևանի պետական համալսարանում, մետաղահատ հաստոցների փորձարարական Գիտահետազոտական ինստիտուտում, «Հայմեքշինգիտ»-ում, Երևանի պետական համալսարանի Վանաձորի և Գյումրիի մասնաճյուղերում կատարված հետազոտությունները հանգեցրել են մրրկապատճենահանման, էլեկտրաքիմիական մշակման, սինթետիկ կորունդը որպես կտրող գործիք օգտագործելու հետ կապված նոր տեխնոլոգիաների ստեղծմանը։ ԵՊՀ-ի մեխանիկական ու մեքենաշինության ֆակուլտետներում ժամանակին գործող գերձայնային տեխնոլոգիաների և կտրման հոսքաբանության հետազոտական լաբորատորիաներում ուսումնասիրվել են տարբեր կառուցվածքային նյութերի մեխանիկական մշակման ժամանակ առաջացող երևույթների (Մ. Կապան, Գ. Մինասյան), տեխնոլոգիական տարբեր միջավայրերում (Հ. Մարգարյան) ու գերձայնային դաշտում (Մ. Վարդանյան) կտրման առանձնահատկությունները, ալմաստային հղկման դեպքում կտրող հատիկների բացման և այլ երևույթներ, որոնք հիմք են դարձել պտտման մարմինների շրջատաշման ու ներտաշման գործողությունների կատարելագործման և նոր կտրող գործիքների ստեղծման համար։ Մշակվել է արտամշակման մեթոդով էլեկտրաշարժիչների իրանների ստացման նոր տեխնոլոգիա (Ռ. Հարությունյան)։ Ներկայումս նյութերի մշակման ասպարեզում ՀՀ-ի առաջատար հետազոտական կենտրոնը Հայաստանի պետական ճարտարագիտական համալսարանի մեքենաշինական տեխնոլոգիաների հետազոտության լաբորատորիան է, որի հիմնական գիտական ուղղությունը ժամանակակից տեխնոլոգիական շարժընթացների կատարելագործման հոսքաբանական հիմունքների զարգացումն է։ Ծավալվել են հետազոտություններ՝ նյութերի կտրման նոր տեսության մշակման ուղղությամբ՝ կտրման շարժընթացում առաջացող թերմոդինամիկական երևույթների հաշվառումով, որը թույլ է տվել մշակել գերձայնային ներգործմամբ կտրման նոր տեխնոլոգիա (Ս. Խրիստաֆորյան)։ Հետազոտությունների մյուս հեռանկարային ուղղությունը բազմասայր կտրող գործիքներով կտրման շարժընթացի ուսումնասիրությունն է՝ գերձայնային դաշտի վերադրմամբ, և գերձայնային տեխնոլոգիաների ու սարքավորման նոր տարատեսակների մշակումը (Բ. Բալասանյան)։
Սամվել Կոստանդյան

Սամվել Կոստանդյան (սեպտեմբերի 15, 1966(1966-09-15)), հայազգի խորհրդային ֆուտբոլիստ, կիսապաշտպան, ղազախական մարզիչ։


== Կարիերա ==


=== Խաղացող ===
1984 թվականին անդամագրվել է Արարատի կազմում, նույն մրցաշրջանում խփել է երկու գնդակ։ 1985-1986 թվականների մրցաշրջանին չի մասնակցել։ 1987 թվականին 11 խաղ է անցկացրել «Կոտայքի» կազմում։ 1988 թվականի մրցաշրջանի սկզբից հանդես է եկել «Կուբինում», չնայած չհաստատվեց այդ ակումբում․  անցկացրել է 2 խաղ։ Նույն թվականին վերադարձել է Երևանի Իսկրա, որտեղ անց է կացրել 17 խաղ և խփել 5 գոլ։
1989-1991 թվականներին հանդես է եկել Կիրովականի Լոռի ակումբում, որտեղ 24 խաղում խփել է 5 գոլ։ 1991 թվականի երկրորդ մրցաշրջանում հանդես է եկել Սպիտակի «Սպիտակ» ակումբում, որտեղ 33 խաղում դարձել է 17 գոլի հեղինակ։
Երևանի Բանանցում հանդես է եկել 1992-1994 թվականներին, որտեղ անցկացրել է 41 խաղ և  դարձել ակումբի պատմության   լավագույն ռմբարկուներից մեկը։ Բանանցի կազմում նա երկու անգամ նվաճել է  Հայաստանի առաջնության 3-րդ տեղի  մրցանակը 1992,1993 և 1992 թվականի Հայաստանի գավաթը։
Այնուհետև վերադաձել է Ղազախստան և  1995-1996 թվականներին հանդես եկել Կարագանդայի «Շախտյորում», որտեղ անց է կացրել 59 խաղ՝ դառնալով 13 գոլի հեղինակ։ 1995 թվականին «Շախտյորը» դարձել է առաջնության 3-րդ տեղի  մրցանակակիր։ 1997-1998 թվականներին հանդես է եկել Պավլոդարի «Իրտիշում», որի կազմում 1997 թվականին դարձել է Ղազախստանի չեմպիոն, իսկ 1998 թվականին՝ 3-րդ տեղի  մրցանակակիր։  1999-2000 թվականներին նորից վերադարձել է «Շախտյոր», որտեղ 52 խաղում դարձել է 3 գոլի հեղինակ։
1992 թվականի հոկտեմբերի 14-ին մեկ խաղ է անցկացրել Հայաստանի ազգային հավաքականի կազմում՝ Մոլդովայի ֆուտբոլի ազգային հավաքականի հետ խաղում։


=== Մարզիչ ===
Մինչև 2001 թվականի հուլիս ղեկավարել է Կարագանդայի «Շախտյոր» ակումբը։ Հետագայում աշխատանքի է անցել Ալմա Աթայի «Ցեսնա» ակումբում, որը հետագայում դարձավ «Կայրաթ» ակադեմիա»։
Որոշ ժամանակ ղեկավարել է Ղազախստանի մինչև 19 տարեկանների հավաքականը։


== Ծանոթագրություններ ==
Մոլոդյոժնոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՄոլոդյոժնոեՄոլոդյոժնոե (ուկրաիներեն՝ Молодіжне), քաղաքատիպ ավան Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Մոլոդյոժնոե քաղաքատիպ ավանում բնակվում էր 1 572 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(1966) Տրիստան

(1966) Տրիստան (անգլ.՝ Tristan), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,44813 ա. մ., առավելագույնը մոտենում է 2,2289 ա. մ. հեռավորության վրա և հեռանում 2,6674 ա. մ.։ Արեգակի շուրջ մեկ ամբողջական պտույտ է կատարում 1399,1 երկրային օրվա ընթացքում, իր ուղեծրով շարժվելով միջինում 0,257307 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1966) Տրիստան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 624


== Դեպքեր ==


== Ծնունդներ ==


== Մահեր ==